
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
privind declanșarea procedurii de selecție a membrilor din cadrul Consiliului de Administrație al Agenției de Achiziții Publice Timișoara S.R.L 

			
Sectiunea a 2 - a 
Motivul emiterii proiectului de hotărâre

1. Descrierea situației actuale
Prin Hotărârea Consiliului Local al Municipiului Timișoara nr. 5/11.01.2022 s-a aprobat înființarea unei unități de achiziții publice centralizate în municipiul Timișoara sub forma unei societăți comerciale cu răspundere limitată, cu denumirea Agentia de Achiziții Publice Timișoara S.R.L., această societate fiind administrată de 3 administratori numiți de asociatul unic.
Agentia de Achiziții Publice Timișoara S.R.L. a fost înregistrată la Oficiul Registrului Comerțului de pe lângă Tribunalul Timiș sub nr. J35/960/2022, având CUI 45751873 și sediul social în mun. Timișoara, Calea Circumvalațiunii, nr. 2, birourile 105-106, et. I, incinta INCUBOXX, Județul Timiș.
Declanşarea procedurii de selecţie a membrilor consiliilor de administraţie se realizează, în conformitate cu prevederile art. 3 din Anexa nr. 1 a H.G. nr. 722/2016 pentru aprobarea Normelor metodologice de aplicare a unor prevederi din OUG nr. 109/2011 privind guvernanţa corporativă a întreprinderilor publice, la data la care autoritatea publică tutelară emite actul administrativ în acest sens.
În conformitate cu prevederile art. 4, alin. (3) din HG nr. 722/2016, în vederea desemnării membrilor consiliului la societăţi, adunarea generală a acţionarilor, convocată la cererea acţionarului-stat sau unitate administrativ-teritorială, hotărăşte declanşarea procedurii de selecţie a membrilor consiliului, potrivit prevederilor art. 64^4 din ordonanţa de urgenţă şi art. V din Legea nr. 111/2016.
Pentru respectarea procedurii de selecţie a membrilor consiliului de administraţie, conform dispoziţiilor art. 1 din Anexa 1c la Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de Urgenţă a Guvernului nr. 109/2011 privind guvernanţa corporativă a întreprinderilor publice, se impune întocmirea scrisorii de așteptări, „care face parte din setul de documente obligatorii cu care începe procesul de selecţie a membrilor consiliului şi directorilor/membrilor directoratului pentru întreprinderile publice, document de lucru care conţine performanţele aşteptate de la organele de administrare şi conducere şi politica acţionariatului privind administrarea şi conducerea întreprinderii publice”.
Potrivit prevederilor art. 8 din Anexa 1c din Hg nr.722/2016 reglementează faptul că “forma finală a scrisorii de așteptări este aprobată de conducătorul autorității publice tutelare, prin ordin.”
2. Schimbări preconizate și rezultate așteptate
În temeiul art. 3 pct.-ul 2 lit. b) din OUG nr. 109/2011 privind guvernanţa corporativă a întreprinderilor publice, autoritatea publică tutelară propune, în numele unităţii administrativ-teritoriale, candidaţi pentru funcţiile de membri ai consiliului de administraţie.
		Astfel, membrii Consiliului de Administrație sunt desemnați de adunarea generală a asociaților, în conformitate cu normele de guvernanță corporativă.

3. Concluzii
	În concluzie, considerăm că este oportună iniţierea unui proiect de hotărâre pentru declanșarea procedurii de selecție a membrilor Consiliului de Administrație la Agenția de Achiziții Publice Timișoara S.A. 



         Primar,							      Director Economic,
   Dominic Fritz						         Steliana Stanciu

